বইমেলার উদ্বোধন করলেন মমতা

কলকাতা: কলকাতা আন্তর্জাতিক বইমেলার (International Kolkata Bookfair 2026) আনুষ্ঠানিক উদ্বোধন করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। উদ্বোধনী মঞ্চ থেকে মুখ্যমন্ত্রী স্পষ্ট করে দেন, বইমেলা কর্তৃপক্ষকে সহায়তা করার জন্য আলাদা করে কোনও কৃতিত্ব নেওয়ার প্রয়োজন নেই। তাঁর কথায়, “এটা সরকারের নৈতিক দায়িত্ব ও কর্তব্যের মধ্যেই পড়ে।”

মুখ্যমন্ত্রী জানান, গত বছর কলকাতা আন্তর্জাতিক বইমেলায় প্রায় ২৩ কোটি টাকার বই বিক্রি হয়েছিল। এবছর বইমেলায় মোট স্টলের সংখ্যা ১১০০—যা প্রকাশক ও পাঠকদের মধ্যে বিপুল উৎসাহেরই প্রতিফলন বলে মন্তব্য করেন তিনি।

আরও পড়ুন: ভেজাল খাবার নিয়ে রাজ্যের পদক্ষেপে সন্তোষ প্রকাশ হাইকোর্টের!

এদিন মুখ্যমন্ত্রী আরও জানান, চলতি বইমেলায় তাঁর লেখা মোট ৯টি নতুন বই প্রকাশিত হচ্ছে। বইমেলাকে ঘিরে পাঠক ও প্রকাশকদের মধ্যে এবারও ব্যাপক আগ্রহ থাকবে বলে আশাবাদ প্রকাশ করেন মুখ্যমন্ত্রী।

সংস্কৃতি ও সাহিত্যচর্চার অন্যতম বৃহৎ মঞ্চ হিসেবে কলকাতা আন্তর্জাতিক বইমেলার গুরুত্ব তুলে ধরে মুখ্যমন্ত্রী বলেন, বইমেলা কেবল কেনাবেচার জায়গা নয়, এটি বাঙালির মনন ও সংস্কৃতির অঙ্গ।